संघीयता र अधिकारसम्पन्न स्थानीय तह, त्यसको निर्वाचन भयो र संचालन प्रकिया अगाडि बढ्यो । यसबाट साँच्चिकै रुपमा जनताले आफ्ना अधिकारहरू आफ्नै गाउँमा आएको अनुभव गरेका छन् । उनीहरुको जनप्रतिनिधिको हिसाबले हामीले काम गर्दा त्यहाँको समग्र क्षेत्रको विकास जनतासँग जोडिएका विषयमा मध्यनजर गर्दै हामीले कार्यक्रमहरू अगाडि बढाएका छौं । यसलाई लामो समयपछि प्राप्त भएको महत्वपुर्ण उपलब्धिको रुपमा हामीले महसुस गरेका छौं । भौतिक संरचना, कर्मचारी अभाव जस्ता केहि कारणले गर्दा कामहरु सोचेको तरिकाले हुन सकेको छैन । तर, हामी त्यो खालको योजना निर्माण गरेर कार्यान्वयनको चरणमा गएका छौं ।
